# Facebook

Facebook|   |
| CuplikanProfil akun Mark Zuckerberg |
| Jenis situs | Layanan jejaring sosial Penerbit |
| Li | Multibahasa
Afrikaans, Albania, Amhara, Arab, Armenia, Assam, Azerbaijan, Basque, Belarus, Benggala, Bosnia, Breton, Bulgaria, Burma, Katalan, Cebuano, Corsica, Kroasia, Ceko, Denmark, Belanda, Belanda (Belgia), Inggris (Britania), Inggris (Amerika), Inggris (terbalik), Esperanto, Estonia, Faroe, Filipina, Finlandia, Prancis (Kanada), Prancis (Prancis), Frisia, Fula, Galicia, Georgia, Jerman, Yunani, Guarani, Gujarat, Kreol Haiti, Hausa, Ibrani, Hindi, Hungaria, Islandia, Indonesia, Irlandia, Italia, Jepang, Jepang (Kansai), Jawa, Kannada, Kazakh, Khmer, Kinyarwanda, Korea, Kurdi (Kurmanji), Kirgiz, Lao, Latvia, Lituania, Makedonia, Malagasi, Melayu, Malayalam, Malta, Marathi, Mongol, Nepal, Norwegia (bokmal), Norwegia (nynorsk), Oriya, Pashto, Persia, Polski, Portugis (Brasil), Portugis (Portugal), Punjab, Rumania, Rusia, Sardinia, Serbia, Shona, Silesia, Tionghoa sederhana (Tiongkok), Sinhala, Slowakia, Slovenia, Somalia, Kurdi Sorani, Spanyol, Spanyol (Spanyol), Swahili, Swedia, Suryani, Tajik, Tamazight, Tamil, Tatar, Telugu, Tetun, Thai, Tionghoa tradisional (Hong Kong), Tionghoa tradisional (Taiwan), Turki, Ukraina, Urdu, Uzbek, Vietnam, Wales dan Zaza |
| Tefasindro | 4 Februari 2004 (2004-02-04) di Cambridge, Massachusetts, Amerika Serikat |
| Operasi ba | Di seluruh dunia, kecuali negara yang memblokir |
| Samasindro | Mark Zuckerberg Eduardo Saverin |
| CEO | Mark Zuckerberg |
| Ina perusahaan | Meta Platforms (sebelumnya dikenal sebagai Facebook, Inc.) |
| Bolokha gu'ö | facebook.com |
| Famasura'ö töi | Diperlukan (untuk melakukan aktivitas apa pun) |
| Sangoguna |  2.85 miliar pengguna aktif bulanan (irugi 31 Maret 2021) |
| Tefa'olo ba zato | 4 Februari 2004 (2004-02-04) |
| Status | Aktif |
| Bahasa pemrograman | PHP, C++, Hack (sebagai HHVM), D |
|  |

**Facebook** (asese te'adogo'ö FB) ya'ia da'ö sambua aplikasi fariawösa ba internet (li Indonesia *media sosial*) ni'okhögö Meta Platforms, sambua perusahaan teknologi sebua moroi ba Amerika. Lafasindro FB me döfi si 2004 ira mahasiswa Harvard College sotöi Mark Zuckerberg, Eduardo Saverin, Andrew McCollum, Dustin Moskovitz, awö Chris Hughes. Lahalö döi facebook moroi ba döi mbuku "face book", sambua buku gangolita döi ndra mahasiswa sasese labe'e khö ndra mahasiswa ba Amerika. Ba mböröta ha iraono zekola ba Harvard zi tola fao ba aplikasi FB andre, ba hiza aefa da'ö itugu labokai ia irege mahasiswa moroi ba universitas bö'ö ba Amerika/Kanada tola göi fao. I'otarai döfi 2006 latehegö fao dozi niha si no töra moroi ba zi 13 fakhe ndröfinia. Me Desember 2022 ituriagö FB wa no ikhamö 2,96 miliar niha sangoguna'ö FB andre ero waŵa, ba tobali bolokha gu'ö digital numero tölu fondrege oya la'ondrasi niha ba zi sagörö ulidanö. Ba döfi 2020 aplikasi FB no tobali aplikasi fondrege oya lafailo ba HP.

Tola labokai Facebook moroi ba wakake si so khai-khai ba *internet*, simane komputer (laptop ma zui desktop), tablet ba hape (*smartphone*). Na no lafasura'ö döira niha, tola lafa'anö nifotöi *profil*, heza la'ombakha'ö haniha ira awö informasi tanöbö'ö khöra. Aefa da'ö tola lasura ira sangoguna ngawalö duria si fakhai ba lala döröŵara: nisura, foto ma video sedöna mubabagi khö zangoguna bö'ö si no latema tobali awö (li Indonesia *teman*, li Inggris *friend*) ma zui tefazaewe khö niha sato dali wanehegö bakha ba *Setelan privasi*. Baero da'ö tola göi lafa'ohe'ö duria salio khö zangoguna bö'ö faoma *Facebook Messenger*, tola fao ba *grup*, ya'ia da'ö angowuloa ndra zangoguna somasi-masi mamatunö sambua duho huhuo, ba tola latema wangombakha (li Indonesia *notifikasi*) na so zi bohou nisura zangoguna bö'ö si no tobali awö.

Facebook no göi tobali börö wabu'asa li (li Indonesia *kontroversi*). Asese lategu FB niha börö *isu privasi* zangoguna (duma-dumania *skandal data Cambridge Analytica*), *manipulasi politik* (duma-dumania famawukaisi nifalua Rusia ba pemilu 2016 Amerika Serikat) awö nifotöi *mass surveillance*, ya'ia da'ö me no tobali FB nahia fondrege aoha khö *intelijen* ba wohörö-hörögö niha sato.

Baero da'ö no göi lategu abölö-bölö FB börö *efek psikologis* simane *kecanduan* faoma *rasa rendah diri* si no tobali *masalah sosial* ba zi sagörö ulidanö, awö isu tanöbö'ö simane famazaewe turia si lö boto (li Indonesia, *berita palsu*) ma zui turia samaelungu (li Indonesia *teori konspirasi*), fangokhögö okhöta niha bö'ö (li Indonesia *pelanggaran hak cipta*) ba sura ma huhuo sangobousi töi niha bö'ö (li Indonesia *ujaran kebencian*). Laböbögö göi khö FB, wa no ihönagö nahia wamazaewe ngawalö duria simane da'ö yaŵa awö wa töra ihöni-höni wa'oya zangoguna, ha ena'ö adöni dödö zowöli *iklan*.

## Umbu